മൈസൂരു ദസറ: ആഘോഷത്തിന് എത്തുന്ന ആനകള്ക്കും കൊവിഡ് നെഗറ്റീവ് സര്ട്ടിഫിക്കറ്റ് നിര്ബന്ധം ബെംഗളൂരു: മൈസൂരു ദസറ ആഘോഷത്തിന് ആനകള്ക്കും കൊവിഡ് നെഗറ്റീവ് സര്ട്ടിഫിക്കറ്റ് നിര്ബന്ധമാക്കി. കൊവിഡ് പശ്ചാത്തലത്തില് കഴിഞ്ഞ വര്ഷവും ലളിതമായ ചടങ്ങുകള് മാത്രമായാണ് ദസറ നടന്നത്. അതേരീതിയില് തന്നെയാകും ഇത്തവണത്തെയും ദസറ ആഘോഷം. പൊതുജനങ്ങളെ പങ്കെടുപ്പിക്കാതെ നടക്കുന്ന പരിപാടികളില് ആനകള്ക്കൊപ്പം പാപ്പാന്മാര്, കാവടിയാട്ടത്തിന് എത്തുവന്നവര്, ദസറ സംഘാടകര്, മറ്റ് ഉദ്യോഗസ്ഥര്, അതിഥികള് എന്നിവര്ക്കെല്ലാം കൊവിഡ് നെഗറ്റീവ് സര്ട്ടിഫിക്കറ്റ് നിര്ബന്ധമാണ്. കഴിഞ്ഞവര്ഷവും ഗജപായന ചടങ്ങിന് ശേഷം ആനകളെ എത്തിച്ചപ്പോഴും കൊവിഡ് പരിശോധന നടത്തിയിരുന്നു. നേരത്തെ 15 ആനകളുണ്ടായിരുന്നിടത്ത്, കഴിഞ്ഞ വര്ഷത്തെ പോലെ അഞ്ച് ആനകളെ പങ്കെടുപ്പിച്ചായിരിക്കും ഇത്തവണയും ചടങ്ങുകള്. ആനക്യാമ്ബുകളിലെത്തി പരിശോധിച്ച ശേഷമാണ് ആനകളെ മൈസുരുവിലേക്ക് എത്തിക്കുക. പരിശോധന ഫലങ്ങളുടെഅടിസ്ഥാനത്തില് നെഗറ്റീവ് സര്ട്ടിഫിക്കറ്റ് ലഭിച്ച ആനകളില് നിന്ന് പട്ടിക തയ്യാറാക്കിയ ദസറയില് പങ്കെടുക്കുന്ന ആനകളെ തെരഞ്ഞെടുക്കും. ഒക്ടോബറിലാണ് ഇത്തവണ പത്തു ദിവസം നീളുന്ന മൈസൂരു ദസറ നടക്കുക.